《游黄山留题》
唐代·王揆

地灵山秀景清虚，健羡游人兴有余。
黄叶尽时分叠嶂，白云深有见精庐。
去同灵运低前屐，同与浮丘揽右裾。
自叹尘劳羁鞅甚，林泉高趣苦相疏。

作者简介：《全唐诗》收《长沙六快诗》1首，列世次爵里无考作者。按王揆，北宋仁宗时长沙（今属湖南）人。庆历初为太常博士。曾知临江军。后以屯田郎官致仕。皇祐间居长沙，作《六快活诗》讥荆湖南路经略使周沆、转运使赵良规等6人。事迹散见《湘山野录》卷上、《欧阳文忠公文集》卷七九、隆兴《临江府志》卷五。